kardosdrur/scandi-wiki huggingface dataset:
Alghero Lufthavn

Alghero Lufthavn  er en lufthavn i Italien. Den er beliggende ved landsbyen Fertilia, otte km nordvest for Alghero på den nordlige del af øen Sardinien.

Om sommeren er der meget chartertrafik med turister. Lavprisflyselskabet Ryanair havde i oktober 2013 omkring 20 ruter fra Alghero, hvilket gjorde det til lufthavnens største operatør. I 2012 betjente lufthavnen 1.518.870 passagerer og havde 14.296 start- og landinger.

Historie 
Lufthavnen åbnede den 28. marts 1938 som en militær flyveplads. I 1943 blev der etableret en start- og landingsbane i beton, og i 1946 startede de første regulære ruteflyvninger imellem Alghero og Rom. I 1960'erne blev ruten overtaget af Alitalias datterselskab Aero Trasporti Italiani. En hangar udgjorde det som lufthavnsterminal, og derfor valgte man i 1968 at opføre en ny terminal. I midten af 1970'erne forlængede man landingsbanen fra 2.000 meter til 3.000. De civile myndigheder overtog i 1974 den fulde drift af lufthavnen.

Den nuværende terminalbygning blev indviet i 2003, og året efter blev landingsbanen renoveret.

Galleri

Eksterne henvisninger 

 Alghero Lufthavns officielle hjemmeside  

Lufthavne i Italien
Etableret i 1938
Sardinien
Strålingspåvirkning

Strålingspåvirkning eller eng. Radiative forcing er et mål for en naturlig eller menneskeskabt faktors påvirkning af klimaet. Strålingspåvirkningen er defineret som ændringen af netto-irradiansen ved tropopausen. Netto-irradiansen er forskellen mellem den indgående solstråling og den udgående varmestråling fra Jorden målt i W/m2.
Strålingspåvirkningen har vist sig som et nyttigt begreb i studiet af naturlige og menneskeskabte klimaændringer, og er introduceret af og bruges i rapporterne fra FNs klimapanel, IPCC.

Se også 
 Drivhusgas
 Global opvarmning
 Jordens atmosfære
 Klima
 Menneskeskabt drivhuseffekt
 Stråling

Henvisninger og eksterne links 

Klima
Rom-Ciampino Lufthavn

Rom-Ciampino Lufthavn eller Ciampino–Aeroporto Internazionale G. B. Pastine  er en lufthavn i Italien. Den er beliggende ved byen Ciampino, 14 km sydøst for centrum af landets hovedstad Rom.

Lavprisflyselskaberne Ryanair og Wizz Air var i oktober 2013 lufthavnens eneste faste operatører. I 2012 betjente lufthavnen 4.497.376 passagerer og havde 47.028 start- og landinger.

Historie 
Lufthavnen åbnede i 1916 og betjente udelukkende luftskibe. Den 29. marts 1926 tog pilot Umberto Nobile afsted i luftskibet Norge, med kurs mod Nordpolen.

Da Leonardo da Vinci–Fiumicino Lufthavnen åbnede i 1961, mistede Ciampino sin status som Roms store internationale lufthavn. Derefter blev lufthavnen kun benyttet til taxi- og charterflyvinger, inden lavprisflyselskaberne Ryanair og Wizz Air meldte sin ankomst i 2000'erne. Når der er officielle besøg i Italien, lander VIP-gæsterne som oftest i Ciampino.

Galleri

Eksterne henvisninger 

 Rom-Ciampino Lufthavns officielle hjemmeside  

Lufthavne i Italien
Etableret i 1916
Ciampino Lufthavn
Lysløjpe

En lysløjpe (svensk: elljusspår; norsk: lysløype) er et særligt anlagt elektrisk belyst motions- eller skiløjpe, oftest helt eller delvist i skovområder og især udbredt i de skandinaviske lande. 

Uden for snesæsonen bliver lysløjpen anvendt til blandt andet joggingture og vandreture. De har normalt form af anlagte stier med fx en belægning af grus eller flis som overflade. Ved vintertid præpareres, hvis sneforholdene tillader det, skispor på mange af dem, idet jogging og fodture i disse tilfælde frabedes. En almindelig længde på lysspor i Sverige er cirka 2,5 kilometer.

Billeder

Ekstern henvisning 
 Lysløjpen - 239 lamper på 2,5 km - Rudersdal Kommune

Noter 

Friluftsliv
Belysning
Sne
Skiløb
Stier
Katja Kipping

Katja Kipping  (født 18. januar 1978 i Dresden, Sachsen, DDR) er en tysk politiker. Hun er én af to formænd for partiet Die Linke og medlem af den tyske forbundsdag.

Liv og karriere 

Efter studentereksamen (tysk: Abitur) i 1996 fra Annen-Gymnasium i Dresden tilbragte Katja Kipping 1996-1997 et år med frivilligt socialt arbejde i Gattjina (russisk: Га́тчина), Rusland og studerede fra 1997 til 2003 slavisk med sidefag i amerikanske studier og offentlig ret på Technische Universität Dresden (TU Dresden). Hun fik tildelt graden Magistra Artium (M. A.), hvilket omtrent svarer til en dansk cand.mag.

Katja Kipping bor i Berlin og Dresden. Hun er gift og har en datter.

Politisk tilhørsforhold 

Kipping involverede sig fra begyndelsen af sit studium i 1997 i det såkaldte Protestkontor på TU Dresden, og blev i 1998 medlem af PDS (efterfølgerpartiet til det statsbærende parti SED i det tidligere DDR). I juli 2003 blev hun næstformand for PDS med det primære ansvarsområde: det sociale område og kontakt til sociale bevægelser. Hun var i partiets dannelsesproces en af fortalerne for en forenet venstrefløj på tværs af de tidligere indertyske grænser. Den 16. juni 2007 blev hun valgt til næstformand for partiet Die Linke. Fem år senere blev hun den 2. juni 2012 med tilslutning fra 67 % af de delegerede på Die Linkes 3. partikongres valgt til formand for Die Linke i hele Tyskland. Siden da repræsenterer hun sammen med Bernd Riexinger partiet i et fælles formandskab. På partikongressen i Berlin i maj 2014 blev hun genvalgt til formandskabet med 77% af stemmerne.

Politiske hverv 

Katja Kipping var 1999-2003 medlem af byrådet i Dresden.

Fra 1999 til 2005 var hun medlem af Den sachsiske Landdag. Her var hun PDS-gruppens talskvinde for trafik- og energipolitik og var fra 2003 medlem af landdagsgruppens ledelse.

Siden 2005 har Kipping været medlem af den tyske Forbundsdag. Hun er partiets spidskandidat i Sachsen. I Forbundsdagen blev hun socialpolitisk ordfører for Die Linke. Hun er en stærk fortaler for borgerløn.

Fra 25. november 2009 til 26. september 2012 var hun formand for forbundsdagens arbejds- og socialudvalg.

Tillidshverv 

Fra december 2004 til april 2008 var Katja Kipping talskvinde for Netzwerk Grundeinkommen ("netværket borgerløn"), men opgav hvervet til fordel for arbejdet med tidsskriftet Prager Frühling ("Prags Forår"). Hun har desuden været aktiv i initiativer som "Emanzipatorische Linke" og "Rote Hilfe".

Andre aktiviteter 

Katja Kipping er en redaktør på tidsskriftet "Prager Frühling" med undertitlen "Magasin for frihed og socialisme", som er blevet udgivet fra maj 2008, fra 2014 dog kun i en web-udgave.

Kipping er et stiftende medlem af og bestyrelsesmedlem i Institut Solidarische Moderne e.V. (en politisk tænketank). Fra 24. Juni 2012 tillige som talsperson.

Eksterne links 
 Katja Kippings officielle webside (tysk) 
 Biografi på Forbundsdagens website (tysk) 

Medlemmer af Forbundsdagen
Politikere fra Die Linke
Personer fra Dresden
Skiløjpe

En skiløjpe er et officielt præpareret skispor i sneen med det formål at lede langskiløbere ad en bestemt rute.

Sporets udformning, som sædvanligvis laves ved hjælp af et bæltekøretøj, er uens efter skiløbsstilen. For den klassiske stil består sporet af to langstrakte fordybninger i sneen, som har omtrent skienes bredde. For skøjteteknik skabes en fire meter bred flade, hvor sneen er fastere end i omgivelserne. En oplyst skiløjpe kaldes for en lysløjpe.

Sne
Skiløb
Skisport
Bertil Lindblad

Bertil Lindblad (26. november 1895 i Örebro - 25. juni 1965 i Saltsjöbaden) var en svensk astronom.

Lindblad studerede i Uppsala, hvor han i 1920 tog doktorgraden, docent i astronomi ved Uppsala Universitet samme år, assistent ved observatoriet 1922—23, udnævnt til Kungliga Vetenskapsakademiens astronom og direktør for observatoriet i Stockholm 1927. Lindblad har særlig arbejdet med spektralfotometriske metoder og påvist, at man for hvide stjerner kan benytte
intensitetssammenligninger i spektralområdet om λ 3907 til bestemmelse af absolut lysstyrke, medens man for rødere stjerner må søge til egnene omkring cyanbåndene. I Spectrophotometric Determinations of Stellar Luminosities (Nova Acta, Uppsala VI Nr. 5) giver Lindblad for 1066 stjerner i Greenwichzonen og for op imod 300 andre stjerner spektraltype, absolut størrelsesklasse og den lineære parallaktiske og transversale bevægelse i km/s. Senere har Lindblad beskæftiget sig med vort stjernesystems rotation, der ifølge hans teori roterer om en akse vinkelret på Mælkevejen og i 330° galaktisk længde.

Kilder 

 

Astronomer fra Sverige
Svenskere i 1900-tallet
Salmonsens
Ansatte ved Uppsala Universitet
Medlemmer af Kungliga Vetenskapsakademien
Personer fra Örebro
American Gold Eagle

Den Amerikanske Gold Eagle er en officiel guldmønt, udgivet af USA. Den blev vedtaget med loven "Gold Bullion Coin Act of 1985", og i 1986 blev den udgivet.

Beskrivelse 
Den amerikanske Gold Eagle bliver produceret i  oz,  oz,  oz. og 1 oz. Guldet skal ifølge loven fra 1985 stamme fra amerikanske miner. Mønten er legeret med en del sølv og kobber for at gøre mønten mere modstandsdygtig i forhold til guldmønter med et guldindhold på 99,9 eller 99,99 % (herunder den kinesiske Gold Panda og og den canadiske Gold Maple Leaf). De 91,67 % guld svarer til 22 karat.
De amerikanske guldmønter havde fra 1837 til 1985 et guldindhold på 90 %, men sammen med introduktionen af Gold Eagle blev det sat op til 22 karat. Det var den amerikanske Kongres, der vedtog ændringen.
Forsiden viser Augustus Saint Gauden's illustration af gudinden Liberty, hvor man kan se hele hendes krop med flagrende hår. Hun holder en fakkel i den højre hånd og en olivengren i den venstre. Det amerikanske Senats bygning, Capitol, kan ses i baggrunden. Bagsiden viser en hanørn, der er ved at lande i en rede med en olivengren mellem kløerne. Reden indeholder en hun og deres unger.

Værdi 
Den pris, som mønterne sælges for på verdensplan, er generelt lidt højere end guldværdien i mønten, og noget højere end den påmøntede værdi. The United States Mint, som udgiver mønterne, har også udgivet specialudgaver specielt til møntsamlere.

Dimensioner 

I perioden 1986-1991 blev Gold Eagle produceret med romertal. I 1992 skiftede U.S. Mint til arabertal.

Se også 
 Krugerrand
 Gold Maple Leaf
 Gold Panda
 Gold Nugget

Eksterne henvisninger 
 Mints officielle hjemmeside

Guldmønter
USA's økonomi
Petroleumslampe

En petroleumslampe er lampe, der lyser ved afbrænding af petroleum. Den blev opfundet af Ignacy Łukasiewicz i 1853.

Lampen består af en beholder til petroleum, der suges op gennem en væge til et lampeglas, hvori vægen kan brænde og derved giver petroleumslampen lys.

Petroleum reguleres ved vægestørrelsen i en lille skruemekanisme udenpå lampen, hvorved man skruer vægen op af beholderen, hvis man ønsker større flamme og henholdsvis ned, hvis man ønsker mindre flamme fra lampen.

I dag bruges hovedsageligt olielampe efter samme princip, dog med lampeolie som brændstof.

Se også 
Petromax

Lamper
Levende lys
Megaherz

Megaherz er et industrial metal-band fra München, Tyskland dannet i 1993.

Et af bandets mest berømte sange er "Gott sein" ("At være Gud") fra deres første fuldlængde album Wer Bist Du?. Megaherz musikalske stil har gennemgået en stor forvandling siden dets grundlæggelse. De tidlige albums er alternativ metal i stil med Faith No More, mens de nyere udgivelser er mere sammenlignelige med Oomph! og Rammstein. Deres tidlige albums inkluderes altid mindst én sang baseret på et klassisk tysk eventyr dette tæller "Rapunzel" på Kopfschuss, "Windkind" ("Vindbarnet") på Himmelfahrt and "I.M Rumpelstilzchen" på Herzwerk II.

Bandet har haft en del udskiftning i medlemmerne siden dannelsen i 1993, hvor guitaristen og trommeslageren har været udskiftet oftest. Guitaristen Christian Bystron og bassisten Wenz Weninger er de eneste af gruppens oprindelige medlemmer siden 1997.

Diskografi

Studiealbums 
 (demo album)

 (#78 i Tyskland)
 (#78 i Tyskland)

 (#31 i Tyskland)
 (#19 i Tyskland)
 (#17 i Tyskland)
 (#7 i Tyskland)

Singler 

 (non-physical release)
 (non-physical release)

Opsamlingsalbums 

 
Industrial metal-grupper
Alternative metal-grupper
Musikgrupper fra 1993
Det jødiske hjem

Det jødiske hjem (, ) er et politisk parti i Israel, der blev stiftet i 2008. Partiet er højreorienteret, nationalistisk og tilhænger af zionisme. Formanden er Naftali Bennett. Ved parlamentsvalget i Israel 2015 gik partiet tilbage med fire mandater og endte med 8 pladser i Knesset (Israels parlament).

Partiet bekender sig til religiøs zionisme og moderne ortodoks jødedom.

Knesset medlemmer

Referencer

Eksterne henvisninger 

Politiske partier i Israel
Zionisme
5 x Kaj

5 x Kaj var en teatergruppe, der var aktiv i 1980'erne. Gruppen bestod af 5 medlemmer, "Overkaj" (Michael Boesen), "Guitar Kaj" (Bertel Abildgaard), "Smukke Kaj" (Peter Bay), "Cool Kaj" (Klavs Bindslev) og "Bløde Kaj" (Peter Hanghøj).

Gruppen blev etableret i 1981 og havde en del optrædender, bl.a. på det daværende teater på Nørrebrogade Københavneren samt i Folkets Park på Nørrebro. Optrædenderne bestod i en blanding af musik, vittigheder og satire. Gruppen indspillede i 1980'erne en række plader, der opnåede en vis succes. 5 x Kaj optrådte i Lone Scherfigs debutfilm Kajs fødselsdag.

I slutningen af 1980'erne ophørte samarbejdet. De enkelte medlemmer fortsatte i andre konstellationer (2 x Kaj, 5 x Far m.v.).

Diskografi 
 Kaj Synger Pop (1984), Sonet
 Sange Og Historier (1985), Sam Records
 Ægte Kærlighed (1987), Harlekin

"Overkaj" og "Guitar kaj" indspillede under navnet 2 x Kaj sangen "Kylling i Karry", der var en pastiche over DR's Bamse og kylling og udsendte i 1990 sangen "Alle Børnene", der satte musik til forskellige børnerim efter skabelonen "Alle børnene...".

Eksterne links 
 
 Uddrag fra optræden på Københavneren 
 Michael Boesens nekrolog  i Politiken

Teatergrupper
Musikgrupper fra Danmark
Komikere fra Danmark
Musikgrupper fra 1981
Frederik Ludvig af Mecklenburg-Schwerin

Arvestorhertug Frederik Ludvig af Mecklenburg-Schwerin () (13. juni 1778 – 29. november 1819) var en ikke-regerende hertug, fra 1785 arveprins og fra 1815 arvestorhertug af Mecklenburg-Schwerin. Som generalløjtnant deltog han i kampene mod Napoleons tropper under Napoleonskrigene.

Biografi 
Frederik Ludvig blev født den 13. juni 1778 i Ludwigslust som ældste søn af den senere Storhertug Frederik Frans 1. af Mecklenburg-Schwerin og Prinsesse Louise af Sachsen-Gotha.
Han blev arveprins ved sin fars tronbestigelse i 1785. Da Mecklenburg-Schwerin efter Napoleonskrigene blev ophøjet til storhertugdømme ved Wienerkongressen i 1815 fik han titel af arvestorhertug.

Frederik Ludvig døde som 41-årig den 29. november 1819 i Ludwigslust. Da han døde før sin far, blev han aldrig storhertug. Han blev begravet i Ludwigslust.

Ægteskab og børn

Første ægteskab 
Frederik Ludvig giftede sig første gang 22. oktober 1799 i Gattjina ved Sankt Petersborg med Storfyrstinde Helena Pavlovna af Rusland, datter af Kejser Paul 1. og Sophie Marie Dorothea af Württemberg. De fik to børn:
 Paul Frederik, Storhertug af Mecklenburg-Schwerin 1837-1842
 ∞ 1822 Prinsesse Alexandrine af Preussen (1803-1892)
 Marie (1803–1862)
 ∞ 1825 med Georg, Hertug af Sachsen-Altenburg (1796-1853)

Andet ægteskab 
Han giftede sig anden gang 1. juli 1810 i Weimar med Prinsesse Caroline Louise af Sachsen-Weimar-Eisenach, eneste overlevende datter af Storhertug Karl August af Sachsen-Weimar-Eisenach og Prinsesse Louise af Hessen-Darmstadt. De fik tre børn:
 Albert (1812–1834)
 Helene (1814–1858)
 ∞ 1837 Ferdinand Filip, Hertug af Chartres (1810-1842)
 Magnus (1815–1816)

Tredje ægteskab 
Han giftede sig tredje gang 3. april 1818 i Homburg med Prinsesse Auguste af Hessen-Homburg, datter af Landgreve Frederik 5. af Hessen-Homburg og Prinsesse Caroline af Hessen-Darmstadt. Der blev ikke født børn i ægteskabet.

Se også 
 Mecklenburg

Eksterne links 

Huset Mecklenburg
Kongelige fra Tyskland
Tyskere i 1700-tallet
Tyskere i 1800-tallet
Generaler fra Tyskland
Personer i Napoleonskrigene
Personer fra Ludwigslust
Tronfølgere som aldrig tiltrådte
Karlsøya

Karlsøya er en ø i Karlsøy kommune i Troms og Finnmark fylke i Norge. Der er omkring en times kørsel fra Tromsø til kommunecentret Hansnes, hvorfra  der er færgeforbindelse til Karlsøya.

Navnet Karlsøy kommer af mandenavnet Kalfr eller af Kalven, i betydningen  «den lille ø som ligger ved den store», det vil sige øen  Vanna. Karlsøya ligger lige syd  for Vanna og nordøst for Reinøya. Øen har har været kirkested i flere hundrede år og kommunecenter i Karlsøy kommune.

På grund af klippegrunden har Karlsøya en rig flora, specielt af orkidéer. Mange planter har her sin nordgrænse. Karlsøya har også en stor bestand af havørne. Der har boet mennesker på øen siden stenalderen. Kirkestedet er domineret af den statelige Karlsøy kirke fra 1854, og er ellers er præget af gamle træhuse. De ca. 35 indbyggerne lever her i en bilfri tilværelse. Indbyggerne er dels de gamle karlsøyværingene, dels tilflyttere som kom i løbet af 1970'erne. De sidstnævnte søgte, inspireret af hippie-bevægelsen, tilbage til en enklere og mere naturlig tilværelse. De ville også skabe et alternativt samfund og begyndte med kollektivbrug med økologisk drift.

Karlsøya er kendt for den årlige Karlsøyfestivalen.

Eksterne kilder/henvisninger 

Satellitbillede over Karlsøya
Flora for Karlsøya
Karlsøyfestivalen
Svein-Egil Haugen: Karlsøyas hjemmeside

Karlsøy
Øer i Troms og Finnmark
Greatest Hits 1970-2002

Greatest Hits 1970-2002 er et opsamlingsalbum af den britiske sangeren Elton John som indeholder hans størte hits til 2002. Albummet blev udgivet med 3 CD'er i forskellige versioner i USA og Storbritannien.

Albummet nåede nummer tolv på Billboard 200 og forblev 67 uger der. Det blev certificeret platin i december 2002, to gange platin i marts 2003, tre gange platin i august 2004, fire og fem gange platin i februar 2011 af Recording Industry Association of America.

Sporliste 
Alle sange er skrevet af Elton John og Bernie Taupin, medmindre andet er angivet.

CD 1

CD 2

CD 3

Eksterne henvisninger 
Greatest Hits 1970-2002 på Allmusic

Elton John-opsamlingsalbum
Opsamlingsalbum fra 2002
Abbaz

Abbaz Chiyad (født 23. april 1992) og stammer oprindeligt fra Irak, men kom til Danmark i 1998.

Singler 

 "Guldkæder & Modeller" (feat. TopGunn) (2014)
 "Bukser" (2014)
 "Samme Som I Går" (feat. Murro) (2014) (Ordet På Gaden)
 "Hvor Meget Din X Ikk Er Mig" (2016)
 "Harakat" (feat. Gio) (2017)

Som featuring artist 

 "Megaflex" (Sukker Lyn feat. Abbaz & Maido) (2013)
 "Cheff Bedst" (Sukker Lyn, Kidd & Abbaz) (2013)
 "Glem Dig" (EgoTripBeats feat. Abbaz & Gio) (2013)
 "Har Det For Vildt" (EE feat. Tau Mau & Abbaz) (2013)
 "Player" (TopGunn feat. Abbaz) (2013)
 "Bawl" (Mic feat. Abbaz) (2014)
 "Min Tid Nu" (Gio & Abbaz) (2014)
 "Leder Efter Mig" (Aji feat. Abbaz) (2015)
 "Okay" (Mull feat. Abbaz) (2015)
 "Ingenting" (Ezi Cut feat. Abbaz) (2015)

Albums 
 "Drømmen Lever" (2014)

Rappere fra Danmark
Ihændehaverpapir

Ihændehaverpapir (tysk Inhaberpapier, fransk titre au porteur, engelsk security to bearer) er et dokument, hvorved udstederen forpligter sig til en ydelse over for den, der til enhver tid er papirets ihændehaver — i modsætning til navne- eller rektapapirer, der angiver en bestemt person som fordringsberettiget, og ordre papirer, der lyder på betaling til en person eller dennes ordre. For at være ihændehaverpapir behøver dokumentet ikke udtrykkelig at lyde på ihændehaveren, men dets karakter som sådant kan fremgå tilstrækkelig derved, at kreditors navn ved transporten lades blankt. blankoendossement, eller i øvrigt af papirets natur. blandt ihændehaverpapir i videre forstand må dog udsondres nogle, der kun er at anse som legitimationspapirer, f.eks. teaterbilletter, garderobemærker osv., hvilke kun giver udstederen ret til at frigøre sig ved erlæggelse til ihændehaveren, men i øvrigt ikke er underkastede de ellers for ihændehaverpapir gældende regler.

Blandt dokumenter, som herefter er eller kan udstedes som ihændehaverpapir, kan nævnes: banknoter (pengesedler), partialobligationer for stats- eller kommunelån, obligationer, udstedte af kreditforeninger eller andre offentlige institutter, aktier, konossementer, checks, osv. Det er imidlertid ikke som regel enhver tilladt at udstede eller emittere ihændehaverpapir.

Kilde 
  af professor dr. jur. K Berlin

Betalingssystemer
Karsten Skov

Karsten Skov (født 1963 i Sønderborg) er en dansk romanforfatter, fagbogsforfatter og lektor. Han har en mastergrad i IT og gået på forfatterskolen på Syddansk Universitet (Creative writing).

Har i mange år arbejdet med fag- og lærebøger inden for IT-området. Debuterede i februar 2013 med romanen Knacker, som foregår i Sønderjylland under 1. Verdenskrig. Spillefilmen I krig & kærlighed er inspireret af romanen Knacker. 

Sommeren 2022 blev han tildelt Johanne Hansens legat med følgende begrundelse: For med sine romaner at sætte fokus på relationerne mellem den danske og den tyske befolkning i grænselandet.

Bibliografi

Romaner 
 Knacker, Mellemgaard 2013
 Enkeland, 2018 Forlaget Hovedland
 Under samme måne, 2020 forlaget Hovedland

Faglitteratur 
 Systemadministration, Teknisk forlag 1994. Skrevet sammen med Werner Kuhn.
 Visual Basic tips og tricks, IDG 1999
 Introduktion til Systemadministration, Ingeniøren bøger 2001
 VB.Net, Ingeniøren bøger 2003. Skrevet sammen med Poul M. Olsen.
 I Krig & Kærlighed - en bog om filmen og 1. Verdenskrig, Gyldendal 2018. Skrevet sammen med Hans Christian Davidsen.

Antologier 
Karsten Skov har bidraget til følgende antologier

 Alssund med andre øjne, 2015
 Alssund og det store atlas, 2016
 Heling og Deling, 2020

Eksterne henvisninger 
 Knacker 
 Anmeldelse af Knacker på Kulturkapellet
 Anmeldelse af Enkeland i JydskeVestkysten
 Interview Kristeligt Dagblad
 Artikel om »I Krig & Kærlighed - en bog om filmen og 1. Verdenskrig« i JydskeVestkysten
 Karstens Skovs hjemmeside
 Jyllands posten - heling og deling er en soenderjysk bog om hvordan tiden saetter sig spor i et folk der er blevet delt/
 Kristeligt dagblad - Desperationen
 Anmeldelse af Under samme måne, litteratursiden.dk
 Anmeldelse af Under samme måne, bogrumet.dk
 Anmeldelse af Under samme måne, JyskeVestkysten
 Anmeldelse af Under samme måne, bog.nu
 Anmeldelse af Under samme måne, Flensborg Avis
 Anmeldelse af Under samme måne, bogsyn.dk
 Virkelig historie inspirerede Karsten Skov til flygtningeroman, JyskeVestkysten

Faglitterære forfattere fra Danmark
Regnbuebroen

er en hængebro over den nordlige del af Tokyobugten mellem Shibaura og Odaiba i Minato i Tokyo.

Konstruktionen blev påbegyndt i 1987 og broen stod færdig i 1993. Broens totale længde er 3,75 km og selve broen er 798 meter lang.

Broen har to dæk. Det øvre dæk benyttes af Shuto Expressways Daiba rute, og det nedre dæk benyttes af Yurikamome-transportsystemet (en type metro) i midten og af gågængere i siderne. Mellem Yurikamome-toget og gangbroerne er bilkørsel med Tokyo Rute 482. Cykler og knallerter kan ikke benyttes på broen.

Parnorama

Eksterne link

 Beskrivelse af broen på structurae.de 

Broer i Japan
Bygninger, konstruktioner og anlæg i Tokyo
Østermarie-alfabetstenen

Østermarie-alfabetstenen (også kaldet Jessegård-stenen) er en runesten, som blev pløjet op på Jessegård ved Østermarie.

Indskriften viser runerne i det latinske alfabets bogstavrækkefølge. Stenen er den eneste kendte indskrift i Danmark af denne type.

Indskrift

Noter 
 Nationalmuseet, Danske Runeindskrifter, søgeord: Jessegård-stenen 

Runesten i Danmark
Bornholm
Alexander Szymanowski

Alexander Szymanowski (født 13. oktober 1988 i Buenos Aires) er en argentinsk professional fodboldspiller med polske rødder, der spiller som venstre fløj for den spanske fodboldklub Leganés

Karriere 
Brøndby IF valgte den 27. juli 2015 at ophæve Alexander Szymanowskis kontrakt.

Referencer

Eksterne henvisninger 

 Alexander Szymanowski  på Brøndby IF
 Alexander Szymanowski på superstats.dk
 Målene fra 3-2-sejren over FCK Szymanowski's 2 første mål for Brøndby IF

Fodboldspillere fra Argentina
Fodboldspillere fra Brøndby IF
Fodboldspillere fra Recreativo de Huelva
Fodboldspillere fra CD Leganés
Fodboldspillere fra Polen